**Vedt**æ**gter for Fjerritslev Kinos Venner**

§ 1 - Navn

stk. 1. Foreningens navn er Fjerritslev Kinos Venner.

stk. 2 Foreningens hjemsted er 9690 Fjerritslev, Jammerbugt Kommune.

§ 2 - Formål

**s**tk. 1 Foreningens formål er:

• at drive en biograf, der er åben for offentligheden

• at fremme filmmiljøet og interessen for filmkunst samt at vise kvalitetsfilm

• at vise kunst i galleriet - fortrinsvist af lokale kunstnere

• at være et kulturelt mødested

§ 3 - Medlemskab

stk. 1 Som medlemmer kan optages enhver person, der har interesse for Fjerritslev

Kinos virke, såvel aktivt som passivt.

stk. 2 Medlemskontingent opkræves hvert år i januar kvartal.

stk. 3 Medlemskontingentets størrelse vedtages på den årlige generalforsamling

§ 4 - Foreningens konstruktion og ledelse

Bestyrelsen består af forretningsudvalg samt formændene for de enkelte arbejdsgrupper

Forretningsudvalg består af formand, næstformand, kasserer og sekretær

Arbejdsgrupper kan f. eks. være:

operatørgruppe, idégruppe, driftsgruppe, filmgruppe, pr-gruppe, seniorgruppe

stk. 1 Foreningen ledes af et forretningsudvalg, der består af fire medlemmer (formand, næstformand, kasserer og sekretær). Disse medlemmer sidder i bestyrelsen for to år ad gangen. Forretningsudvalget konstituerer sig på sit første møde. I tilfælde af at et medlem af forretningsudvalget stopper, er forretningsudvalget selvsupplerende indtil næste generalforsamling.

stk. 2 Arbejdsgrupper oprettes og nedlægges efter behov. Den enkelte arbejdsgruppe

konstituerer sig med en formand. Arbejdsgrupperne er selvsupplerende.

stk. 3 Genvalg kan finde sted. Ved stemmelighed er formandens stemme udslagsgivende. Forretningsudvalget udgør sammen med formændene for arbejdsgrupperne den samlede bestyrelse. Bestyrelsen er beslutningsdygtig, når mindst halvdelen af medlemmerne er til stede.

stk. 4 Foreningen drives på frivillig basis.

stk. 5 Bestyrelsesmøder afholdes efter behov.

stk. 6 Medlemmer kan henvende sig til bestyrelsesmedlemmer, hvis en sag ønskes taget op.

stk. 7 Der kan inviteres medlemmer til bestyrelsesmøder – dog uden stemmeret.

stk. 8 Der føres protokol over bestyrelsens beslutninger. Bestyrelsen fastsætter selv

sin forretningsorden.

stk. 9 Bestyrelsen ansætter og afskediger personale.

(§ 5 vedrørende arbejdsgrupper er taget ud).

§ 6 - Regnskab og revision

stk. 1 Foreningens regnskabsår er kalenderåret.

stk. 2 Regnskabet skal før den ordinære generalforsamling være revideret af to uden

for bestyrelsen valgte revisorer.

stk. 3 De på generalforsamlingen valgte to revisorer afgår hvert andet år på skift. En

revisorsuppleant vælges hvert år. Genvalg kan finde sted.

stk. 4 I økonomiske spørgsmål tegnes foreningen af forretningsudvalget.

*”Forretningsudvalget tillægges tegningsret for foreningen i forhold vedrørende fast ejendom, belåning og køb og salg af fast ejendom*

stk. 5 Foreningens formue anbringes i et anerkendt pengeinstitut og bør så vidt muligt

være rentebærende.

stk. 6 Foreningens medlemmer har ingen økonomiske forpligtelser overfor foreningen,

bortset fra kontingentet.

§ 7 - Generalforsamlingen

stk. 1 Generalforsamlingen er foreningens højeste myndighed og er beslutningsdygtig

uanset antallet af fremmødte medlemmer, bortset fra bestemmelserne vedrørende vedtægtsændringer i § 8 stk. 1 og § 9 stk. 1.

stk. 2 Generalforsamlingens beslutninger træffes ved simpelt stemmeflertal blandt de afgivne stemmer. Afstemningen skal foregå skriftligt, såfremt et medlem fremsætter begæring herom. Stemmeafgivning kan kun udøves ved personligt fremmøde.

stk. 3 Ordinær generalforsamling afholdes hver år i januar kvartal.

stk. 4 Dagsorden for den ordinære generalforsamling skal som minimum indeholde følgende punkter:

1. Valg af dirigent

2. Beretning om foreningens virksomhed

3. Fremlæggelse af revideret regnskab

4. Orientering fra arbejdsgrupperne

5. Indkomne forslag

6. Fastsættelse af kontingent

7. Valg af forretningsudvalg og suppleanter til dette

8. Valg af revisor og revisorsuppleant

9. Eventuelt

stk. 5 Indkaldelse til ordinær generalforsamling skal ske med minimum 21 dages varsel

ved opslag i Fjerritslev Kino, annonce i den lokale avis **s**amt på Fjerritslev Kinos

hjemmeside.

stk. 6 Forslag til beslutning på generalforsamlingen skal fremsættes skriftligt til formanden senest 14 dage før generalforsamlingen.

stk. 7 Dagsorden samt indkomne forslag bekendtgøres ved opslag i Fjerritslev Kino

samt på Fjerritslev Kinos hjemmeside senest 7 dage før generalforsamlingen.

stk. 8 Ekstraordinær generalforsamling afholdes, når bestyrelsen finder anledning

dertil, eller når mindst 1/5 af medlemmerne fremsætter skriftlig anmodning

herom til bestyrelsen med motiveret dagsorden.

stk. 9 Ekstraordinær generalforsamling afholdes senest tre uger efter der er fremsat anmodning herom.

stk. 10 Indkaldelse til ekstraordinær generalforsamling skal ske med minimum 14 dages

varsel ved opslag i Fjerritslev Kino, annonce i den lokale avis samt på Fjerritslev

Kinos Hjemmeside.

§ 8 - Vedtægtsændringer

stk. 1 Ændring af vedtægterne kan foretages på en generalforsamling med almindeligt

stemmeflertal, når mindst halvdelen af foreningens medlemmer er til stede eller når 2/3 af de fremmødte medlemmer stemmer herfor.

stk. 2 Forslag til vedtægtsændringer skal bekendtgøres ved opslag i Fjerritslev Kino og på Fjerritslev Kinos hjemmeside senest 7 dage inden generalforsamlingen.

§ 9 – Opløsning

stk. 1 Til foreningens opløsning kræves vedtagelse på en ekstraordinær generalforsamling med mindst 2/3 majoritet af samtlige foreningens medlemmer.

stk. 2 Er 2/3 af medlemmerne ikke til stede ved generalforsamlingen, kan bestyrelsen

senest 30 dage efter indkalde til en generalforsamling, hvor opløsning kan vedtages med almindeligt stemmeflertal blandt de fremmødte medlemmer.

stk. 3 I tilfælde af foreningens opløsning overgår dens formue og øvrige ejendele til

kulturelle formål for Fjerritslevområdets borgere.

§ 10 - Vedtægternes ikrafttræden

stk. 1 Således vedtaget på den stiftende generalforsamling den 31. maj 1989, samt

ændringer vedtaget på den ordinære generalforsamling den 7. februar 2008.

Samt ændring vedtaget på den ordinære generalforsamling den 28. februar

2012.

Samt ændring vedtaget på den ekstraordinære generalforsamling den 21. oktober 2019.

Formand: Bente Jensen

Nørtorupvej 4, Hjortdal

9690 Fjerritslev

Næstformand: Thomas Besand

Amtoftvej 34

7742 Vesløs

Kasserer: Tove Olesen

Havremarken 11

9690 Fjerritslev

Sekretær: Sonja Breum Larsen

Solsortevej 11

9690 Fjerritslev